**Եվա Շպիլրեյնի առանձնատուն** (ռուս.՝ Особняк Евы Шпильрейн), բնակելի տուն Ռուսաստանի Դաշնության Դոնի Ռոստով քաղաքում, որը գտնվում է Պուշկինի փողոցում (շենք 83)։ Առանձնատունն ունի մշակութային ժառանգության տարածաշրջանային նշանակության օբյեկտի կարգավիճակ։

Պատմություն
-----------

Եկամտաբեր տունը կառուցվել է 1897 թվականին։ Տանը բնակվել են Շպիլրեյն ամուսինները երեք դուստրերի հետ։ Շենքը պատկանել է ատամնաբույժ Եվա Մարկովնա Շպիլրեյնին (1863-1922), այնտեղ էլ գտնվել է նրա ատամնաբուժական սենյակը։ Այս տանը մանկական և պատանեկան տարիներն է անցկացրել նրա դուստրը՝ հետագայում հայտնի հոգեվերլուծաբան Սաբինա Շպիլրեյնը։

1914 թվականի տվյալներով՝ Շպիլրեյնի եկամտաբեր տանը գտնվում էր Բելգիայի հյուպատոսությունը, բնակարաններից մեկը վարձակալել էր թուրք հյուպատոսը։ Այլ բնակիչներ էին երդվյալ հավատարմատարներ, ինժեներներ, գործարարներ։

Խորհրդային իշխանության տարիներին եկամտաբեր տունն ազգայնացվեց։ Եվա Շպիլրեյնը երեխաների հետ արտագաղթեց արտերկիր։ Նրա ամուսնուն հատկացրին մի փոքր սենյակ սանդուղքի տակ, որտեղ էլ նա ապրեց մինչև իր մահը։

Հայրենական մեծ պատերազմի տարիներին մասամբ ավերվել է տան տանիքը։ Պատերազմի ավարտից անմիջապես հետո է տունը վերականգնվել է և կրկին բնակեցվել։

Ճարտարապետություն
-----------------

Եռահարկ շենքի հատակագիծն ունի П-աձև տեսք։ Գտնվում է Պուշկինի փողոցի կարմիր գծի վրա։ Շենքի՝ դեպի բակ դուրս եկող ներքին թևերում սկզբնապես եղել են բնակելի տարածքներ, որոնք հանձնվել են վարձակալությամբ։ Բակում եղել են նաև սառցատուն, կառքամառան և ախոռ։

Շենքի ճակատի ճարտարապետության և ձևավորման մեջ ճարտարապետն օրգանապես միաձուլել է վերածննդի, բարոկկոյի և կլասիցիզմի տարրեր։ Գլխավոր ճակատի կենտրոնական մասը շեշտադրված է երկհարկանի խորշապատշգամբի ելուստավորմամբ, որը կողքերից ձևավորված է որմնասյուներով։ Ճակատի կողային մասերի միջապատերում գտնվում են արևելյան նախշերով զարդարված հարթ որմնասյուներ (լիզեններ)։ Առաջին հարկը շարված է կոպտատաշ քարով։ Կենտրոնում գտնվում է երկու կամար (շքամուտքը և բակի մուտքը), որոնք զարդարված են առյուծի դիմակներով կողպեքային քարերով։ Ճակատի ախավեղագեսին (անտաբլեմենտ) տեղադրված են վահանազարդեր, որոնցից կենտրոնականի վրա փորագրված է տան կառուցման թվականը՝ 1897։ Բացի այդ, ճակատի ձևավորման մեջ օգտագործվել են պրոֆիլավորված երեսկալներ, կամարաղեղներ, դեկորատիվ կալունակներ։

Հուշատախտակներ
--------------

2002 թվականին շենքի ճակատին տեղադրվել է հուշատախտակ հետևյալ տեքստով. 

|  |  |  |
| --- | --- | --- |
|  | *Այս տանն ապրել է Կ. Գ. Յունգի և Զ. Ֆրոյդի հայտնի աշակերտուհի հոգեվերլուծաբան Սաբինա Շպիլրեյնը (1885-1942 թթ.)*։ |  |

Հուշատախտակը պատրաստել է ռոստովցի քանդակագործ Բորիս Կոնդակովը։

Պատկերասրահ
-----------

* Դարպասները և հուշատախտակըԴարպասները և հուշատախտակը
* 
* Առյուծի դիմակով կողպեքային քարԱռյուծի դիմակով կողպեքային քար
* ՀուշատախտակըՀուշատախտակը

Ծանոթագրություններ
------------------

1. ↑  "Ростов-на-Дону (объекты культурного наследия регионального значения)". Официальный портал Правительства Ростовской области. Retrieved 2013 թ․ սեպտեմբերի 23.
2. 1 2 3 4 5  *Есаулов Г. В. Черницына В. А.* Архитектурная летопись Ростова-на-Дону. — 2-е изд.. — Ростов-на-Дону, 2002. — С. 101—102. — ISBN 5-8456-0489-3
3. 1 2 3 4  *Волошинова Л. Ф.* Пушкинская улица. — Ростов-на-Дону: «Донской издательский дом», 2000. — С. 40—47. — (Серия "Судьбы улиц, площадей, зодчих"). — ISBN 5-87688-250-X
4. 1 2  "Галина Пилипенко: Кира Найтли станет ростовчанкой". spielrein.ru. Արխիվացված է the original 2013 թ․ սեպտեմբերի 28-ին. Retrieved 2013 թ․ սեպտեմբերի 23. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  "Постановление мэра г.Ростова н/д от 16.10.2002 n 2163 о наименованиях улиц, установке мемориальных досок". russia.bestpravo.com. Արխիվացված է the original 2018 թ․ մայիսի 20-ին. Retrieved 2013 թ․ սեպտեմբերի 23. `{{cite web}}`: Unknown parameter `|dead-url=` ignored (`|url-status=` suggested) (help)